
[bookmark: _Toc214518470]Mål og visioner 
[bookmark: _Toc214518471]Formål og vision 
Denne politik er gældende for Sundheds- og Velfærdsafdelingen i Jammerbugt Kommune. 
Formålet med politikken er, at der skabes en fælles forflytningskultur, som skal være med til at skabe sunde og udviklende arbejdspladser, hvor arbejdsulykker og erhvervsbetingede lidelser undgås. 
[bookmark: _Toc214518472]Mål og retningslinjer 
Målet med politikken er at give sundhedsmedarbejderne tilstrækkelig viden til at vurdere en given situation ud fra etiske og faglige begrundelser under hensyntagen til såvel borgeren som medarbejderen 
Målet er også at skabe klare retningslinjer for, hvordan afdelingen forholder sig til forflytninger og sikre en korrekt anvendelse af egnede hjælpemidler. Samtidig er målet at vedligeholde borgerens færdigheder under hensyntagen til sundhedsmedarbejderens arbejdsmiljø og efter arbejdsmiljølovens forskrifter. 
[bookmark: _Toc214518473]Organisation 
[bookmark: _Toc214518474]Ledelsens ansvar 
Det er et ledelsesmæssigt ansvar, at denne forflytningspolitik overholdes. Det er ligeledes et ledelsesmæssigt ansvar, at de til enhver tid gældende regler i arbejdsmiljøloven overholdes, samt at skabe rammerne for forflytningsvejledernes funktion, og sikre at der uddannes et tilstrækkeligt antal forflytningsvejledere til at varetage opgaven. 
N:\Sundhed_Senior\Sundhed_Senior_Administration\Udviklingskonsulent\Forflytningspolitik
Hjemme- og sygeplejeleder/Centerleder er sammen med forflytningsvejlederne ansvarlige for, at der planlægges og afvikles kurser for elever, nyansatte, afløsere og fast personale. 
[bookmark: _Toc214518475]Sundhedsmedarbejdernes ansvar 
Alle sundhedsmedarbejdere ansat i Sundhed & Velfærd har et ansvar for altid at følge enhver forflytningsbeskrivelse og sikre sig at være opdateret på løbende ændringer i borgers funktionsniveau, som kan have indflydelse på forflytningen. 
Man har desuden et ansvar for altid at søge sparring, råd og vejledning ved komplekse forflytningsopgaver for at finde de bedste løsninger i forhold til borger og arbejdspladsforhold. 
[bookmark: _Toc214518476]Undervisning af sundhedsmedarbejderen 
Der afholdes 7 timers undervisning for alle nyansatte og elever, samt opfølgning i 2 timer hver 2. år for fast personale. 
[bookmark: _Toc214518477]Praksis 
[bookmark: _Toc214518478]Borgerens sikkerhed 
Når der skal ydes hjælp til en borger, foretages der altid en individuel vurdering af behovet for forflytning. Samtidig skal det vurderes, om der er et rehabiliteringspotentiale for borgeren. 
Sundhedsmedarbejderen udarbejder forflytningsbeskrivelsen, og sikrer, at denne er tilgængelig for sundhedsmedarbejderne og fortsat lever op til arbejdsmiljøloven. 
Ved eventuelle problemstillinger inddrages nærmeste leder, forflytningsvejlederen eller arbejdsmiljørepræsentanten. 
[bookmark: _Toc214518479]
Sundhedsmedarbejderens sikkerhed 
Alle, der udfører i forflytninger, har pligt til at sige fra, hvis belastningen vurderes at overskride retningslinjerne i arbejdsmiljøloven og/eller forflytningspolitikken i Jammerbugt kommune, Sundheds– og Velfærdsafdelingen

[bookmark: _Toc214518480]Gravide sundhedsmedarbejdere 
Arbejdet skal tilrettelægges, så det tager hensyn til den gravide. 
[bookmark: _Toc214518481]Ikke sundhedsfagligt uddannede medarbejdere 
En ikke-sundhedsfagligt uddannet medarbejder må efter kursus og introduktion varetage forflytninger på SSH-niveau. Efter endt introduktion vurderes medarbejderens parathed. 
Ikke-sundhedsfagligt uddannede medarbejdere under 18 år må ikke udføre forflytninger alene. 
[bookmark: _Toc214518482]Elever 
Alle elever må udføre forflytninger efter oplæring. 
[bookmark: _Hlk214519641]Alle elever må deltage i forflytninger sammen med både sundhedsfagligt uddannet og ikke-sundhedsfagligt uddannet medarbejdere. 
Elever under 18 år må ikke udføre forflytninger alene, kun sammen med sundhedsfagligt uddannet medarbejdere.  
Elever er i en læringsfase, hvorfor det er vigtigt at give eleverne løbende vejledning, sparring og feedback i forhold til forflytning for at sikre et godt læringsmiljø. 
Man kan ikke sammenligne en elev med en ikke-sundhedsfagligt uddannet medarbejder, da denne skal gå i stedet for en sundhedsfagligt uddannet medarbejder, hvorimod en elev er i en uddannelsesproces med løbende læring. 

[bookmark: _Toc214518483]Anvendelse af hjælpemidler 

· Stålift: kræver altid to medarbejdere
· Gulvlift: kræver altid to medarbejdere
· Raizer: kræver altid to medarbejdere 
· Loftlift: anvendes af én medarbejder. 
· Sara Stedy:  kræver en individuel vurdering af forflytningsvejlederen
· Returner/Molift Raizer: kræver en individuel vurdering af forflytningsvejlederen

Såfremt der skal være to til forflytning ved brug af loftlift, skal der være foretaget en individuel vurdering af forflytningsvejleder og leder. 
Hvis en elev skal anvende loftlift alene, laver forflytningsvejleder altid forinden en konkret og individuel vurdering hos den enkelte borger af elevens kompetencer og erfaring fra tidligere. 
Der skal altid foreligge en konkret og individuel forflytningsbeskrivelse i Nexus, når borgeren skal forflyttes.
[bookmark: _Toc214518484]APV-hjælpemidler
De hjælpemidler der er nødvendige for borgeren og sundhedsmedarbejderen – herunder APV-hjælpemidler til brug ved forflytning – skal være til stede, når et plejeforløb indledes. 
Ved særlige situationer, når dette ikke er muligt, tilrettelægges plejen, så arbejdet kan udføres sikkerheds- og sundhedsmæssigt forsvarligt. 
Forflytningsvejlederne vejleder og sikrer oplæring i brug af hjælpemidler ud fra hjælpemidlets instruktion. 
De hjælpemidler, som den enkelte borger har fået bevilget, skal anvendes. 

